LALIN เชื่อกำลังซื้อ Q4 ฟื้น-นำ 40 โครงการอัดโปรฯ เปิดจองพรีเซล
LALIN เชื่อกำลังซื้อ Q4 ฟื้น-นำ 40 โครงการอัดโปรฯ เปิดจองพรีเซล
6 ต.ค. 2558

นายชูรัชฏ์ ชาครกุล กรรมการรองผู้จัดการใหญ่ บริษัท ลลิล พร็อพเพอร์ตี้ จำกัด (มหาชน) หรือ LALIN เปิดเผยว่า บริษัทเชื่อมั่นกำลังซื้อไตรมาส 4/58 ฟื้นตัว จึงนำโครงการคุณภาพ บ้านเดี่ยว บ้านแนวคิดใหม่ และคอนโดมิเนียม มากกว่า 40 โครงการ ร่วมงานมหกรรมบ้านและคอนโด ครั้งที่ 33 ทุ่มแคมเปญ “ลลิล แรงคูณ 3 คุ้ม หนัก มาก” มอบความคุ้มเกินพิกัด 3 ต่อ พบกับกิจกรรม “ดีลสุดคุ้ม” พร้อมเปิดพรีเซล 3 โครงการใหม่ ณ ศูนย์ประชุมแห่งชาติสิริกิติ์ วันที่ 8-11 ต.ค.นี้
นอกจากนี้ ยังเปิดให้จองพรีเซล (Pre-Sale) โครงการใหม่ 3 โครงการล่าสุดบนทำเลที่ดีที่สุด ได้แก่ แลนซีโอ คริป ปิ่นเกล้า-พระราม 5 (ซ.วัดพระเงิน) โครงการบ้านเดี่ยวและบ้านแนวคิดใหม่ ขนาดคิงไซส์  ใกล้พลัสมอลล์บางใหญ่และเซ็นทรัล เวสต์เกต รองรับการเดินทางที่สะดวกสบายใกล้รถไฟฟ้าสายสีม่วงและทางด่วนใหม่ ศรีรัช,โครงการไลโอ รัตนาธิเบศร์ – เวสต์เกต ทาวน์โฮมรูปแบบใหม่ที่ให้พื้นที่ใหญ่กว่าบ้านเดี่ยว ขนาด 4 ห้องนอน จอดรถในร่มได้ 2 คัน บนทำเลศักยภาพเยี่ยม ตรงข้ามกับเซ็นทรัลเวสต์เกต สะดวกสบายเพียง 2 นาที ถึงรถไฟฟ้าสายสีม่วง และโครงการไลโอ นอฟ ดอนเมือง – แจ้งวัฒนะ โครงการบ้านเดี่ยว บ้านแนวคิดใหม่และทาวน์โฮม ที่สุดบนทำเลดอนเมือง – แจ้งวัฒนะ เพียง 2 นาทีจากสนามบินดอนเมือง 5 นาทีจากศูนย์ราชการแจ้งวัฒนะ โดยทั้ง 3 โครงการจะเปิดตัวในราคาเริ่มต้นเพียง 2-5 ล้านบาทเท่านั้น
           
 